**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  29 – 5 – 2025

 **ΑΜΑΡΟΥΣΙΟΥ Αρ. Πρ.:** 115

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**Κάλεσμα σε συμμετοχή των μελών του Συλλόγου Εκπ/κών Π. Ε. Αμαρουσίου σε συναυλία αλληλεγγύης την Παρασκευή 13 – 6 – 2025 στις 19:30 στην πλατεία ΗΣΑΠ ΗΡΑΚΛΕΙΟΥ**

**ΔΥΟ ΧΡΟΝΙΑ ΜΕΤΑ ΤΟ ΕΓΚΛΗΜΑ ΤΗΣ ΠΥΛΟΥ – ΔΕΝ ΞΕΧΝΑΜΕ, ΔΕΝ ΣΥΓΧΩΡΟΥΜΕ**

**ΔΙΚΑΙΟΣΥΝΗ για τα θύματα της Πύλου**

**LOVE MUSIC – HATE RACISM**

🎤 **ΣΥΝΑΥΛΙΑ**

**ΠΑΡΑΣΚΕΥΗ 13 ΙΟΥΝΙΟΥ | ΠΛΑΤΕΙΑ ΗΣΑΠ ΗΡΑΚΛΕΙΟΥ | 19:30**

***ΠΛΑΝΟΔΙΟΙ ΜΟΥΣΙΚΟΙ & ΝΑSMI – EMPEROAR – XVT - ΔΡΑΠΕΤΕΣ FULL BAND***

***ZARQUON - ΠΑΡΑΞΕΝΟΣ***

**ΔΥΟ ΧΡΟΝΙΑ ΜΕΤΑ ΤΟ ΕΓΚΛΗΜΑ ΤΗΣ ΠΥΛΟΥ – ΔΕΝ ΞΕΧΝΑΜΕ, ΔΕΝ ΣΥΓΧΩΡΟΥΜΕ**

* **ΔΙΚΑΙΟΣΥΝΗ για τα θύματα της Πύλου - ΣΤΗ ΦΥΛΑΚΗ οι δολοφόνοι - ΚΑΜΙΑ συγκάλυψη**
* **ΑΝΟΙΧΤΑ σύνορα για την προσφυγιά**
* **ΛΕΥΤΕΡΙΑ στην Παλαιστίνη από τον Ιορδάνη μέχρι τη Μεσόγειο**

Δύο χρόνια μετά τη βύθιση του πλοιαρίου Αδριάνα ανοιχτά της Πύλου, το μεγαλύτερο ναυάγιο-δολοφονία στα σύνορα της Ευρώπης, δεν έχει αποδοθεί καμία δικαιοσύνη.

Στις 14 Ιούνη 2023, το Λιμενικό οδήγησε στη βύθιση του πλοιαρίου Αδριάνα με 750 πρόσφυγες στοιβαγμένους στα αμπάρια και το κατάστρωμα ανοιχτά της Πύλου. Αποτέλεσμα της βύθισης του Αδριάνα ήταν να χάσουν τη ζωή τους πάνω από 600 ψυχές και να αποτελέσει το μεγαλύτερο ρατσιστικό έγκλημα εντός της Ευρωπαϊκής Ένωσης.

Η μαζική αυτή ρατσιστική δολοφονία ήταν έργο της ελληνικής κυβέρνησης και του Λιμενικού που παρά την ενημέρωση που είχαν από τις ιταλικές αρχές και τον FRONTEX, ότι το πλοίο βρίσκονταν σε κίνδυνο για περισσότερες από 15 ώρες, έστειλαν ένα πλοίο ικανό για καταδιώξεις αλλά όχι για διασώσεις, χωρίς καν τα απαραίτητα σωστικά μέσα. Επιπλέον, Λιμενικό και Κυβέρνηση έδωσαν εντολή στα παραπλέοντα πλοία που εστάλησαν στην περιοχή για βοήθεια, όπως ο νόμος της θάλασσας επιβάλει, να αποχωρήσουν. Στη συνέχεια έχοντας σκοπό να οδηγήσουν το Αδριάνα εκτός ελληνικών υδάτων το έδεσαν και το ρυμούλκησαν βίαια με αποτέλεσμα τη βύθισή του και τον πνιγμό περισσοτέρων από 600 προσφύγων. Ακολουθήθηκε, συνεπώς, μια πολιτική «αποτροπής», που αντί να διασώζει, δολοφονεί.

Κι ενώ είναι εμφανές ότι οι ευθύνες είναι πολιτικές, αντί για ΕΔΕ και παραπομπή στην δικαιοσύνη για τους υπεύθυνους, ήρθαν προαγωγές, διορισμοί, φίμωση και συγκάλυψη.

**Η κυβέρνηση θέλει να θαφτεί η αλήθεια, όπως και οι εκατοντάδες νεκροί στο βυθό της θάλασσας. Όπως με τα Τέμπη, έτσι και στην Πύλο: οι ζωές θυσιάζονται στον βωμό των συμφερόντων, του ρατσισμού και του φόβου.**

✊ **Δεν θα τους το επιτρέψουμε. Οι φορείς, τα σωματεία, οι γονείς, οι μαθητές και οι καλλιτέχνες ενώνουν τις φωνές τους.**

**🎶 Τραγουδάμε για ζωή, για ελευθερία, για δικαιοσύνη για όλες και όλους.**

